Selle nädala saates:
USA kõnetab Benjamin Netanyahu't.
Senati juht Chuck Schumer nõuab uusi valimisi Iisraelis.
Mis sõnumi saadab see Iisraeli vaenlastele?
Veel:
Kristlased aitavad juudiriiki.
Näeme usklikke kogu maailmast tulemas Iisraelile appi.
Ja:
Sõda möllab vähem kui 100 miili kaugusel,
ent kristlased hoolitsevad kodutute ja hädaliste eest,
tuues Jeesuse armastust 60 000 hingele.
Tere saatesse! Olen Brody Carter ja asendan seekord George'i ja Wendy't.
Iisraeli valitsuse õõnestamine -
selles süüdistas peaminister Benjamin Netanyahu
Senati juhti Chuck Schumer'it, kes soovitas Iisraelil juhte vahetada.
Schumer'i sõnul on Netanyahu takistuseks rahule,
kuna paindub paremäärmuslaste nõudmiste järgi.
Chris Mitchell teatab Jeruusalemmast.
Neljapäeval Senatis peetud kõnes ütles enamuse juht Chuck Schumer,
et Iisraeli peaminister Benjamin Netanyahu on kaotanud suuna,
ja kutsus valitsusevahetusele Iisraelis.
Kuna Netanyahu koalitsioon eelistab poliitilist ellujäämist
Iisraeli parimatele huvidele,
ei vasta Netanyahu valitsusliit enam Iisraeli 7. okt. järgseile vajadustele.
Maailm on sestpeale põhjalikult muutunud.
Schumer'i kõne tuleb ajal, mil üha enam demokraate
nõuab Bideni valitsuselt avaliku surve tugevdamist Iisraelile,
et peatada tolle sõda Hamasiga.
Schumer'i sõnul koosneb Netanyahu valitsusliit paremäärmuslastest,
kes on liialt meeleldi sallinud sõja rasket lõivu Gaza elanikele.
Iisrael ei saa püsida, kui temast saab paaria.
Netanyahu vastas avaldusega:
Iisrael ootab, et Schumer hoiduks Iisraeli valitsuse õõnestamisest.
Iisraeli saadik USAs Michael Herzog kirjutas X's:
Iisrael on suveräänne demokraatia.
Pole kasu - eriti kuna Iisrael on sõjas genotsiidse terroriühinguga Hamas -
märkuste tegemisest demokraatliku liitlasriigi poliitilise elu kohta.
Endine Iisraeli peaminister Naftali Bennett ütles:
Oleme sõltumatu riik, mitte banaanivabariik.
Iisraeli opositsioonijuht Yair Lapid kritiseeris Netanyahu't,
nimetades Schumer'i kõnet tõendiks,
et üksteise järel kaotab Netanyahu Iisraeli suurimad toetajad USAs.
Schumer'i kõne on eriti üllatav, kuna ta varasemalt toetas Netanyahu't.
Aastal 2015 oli ta üks vähestest demokraatidest,
kes hääletas vastu president Barack Obama Iraani-leppele
ega laitnud Netanyahu't tolle lepet kritiseeriva kõne eest Kongressis.
Kohe peale Schumer'i kõnet materdasid kongressi juhid ta märkusi.
Üks USA juhte lihtsalt ei tohiks
mängida sellist lõhestavat rolli Iisraeli poliitikas,
sellal kui me lähim liitlane regioonis võitleb ellujäämise nimel.
Iisraeli juudiriik väärib liitlast, mis käitub ka kui liitlane.
Iisrael pole Ameerika koloonia,
mille juhid sõltuvad Washington'i võimupartei suvast.
Senaator Lindsey Graham nimetas seda šokeerivalt halvaks,
ja ütles Schumer'ile: Oled teinud suurt kahju, sõber, ja pead selle parandama!
Tasakaalukamal moel ütles demokraadist senaator Ben Cardin:
Liitlaste ja sõpradena peame toetama Iisraeli rahvast
tema püüetes määrata oma saatust ja kavandada riigi kurssi pärast sõda.
Nüüd räägime Chris Mitchell'iga me Jeruusalemma büroost.
Chris, miks tahavad Bideni valitsus ja ta liitlased Netanyahu't välja vahetada?
Arvan, et põhjuseid on mitu, Brody. Esiteks on siseriiklikke põhjuseid.
Ta püüab praegu meeldida kahele võistlevale valijaskonnale.
Ta tahaks meeldida mõnele demokraatlikust parteist,
mis reeglina toetab Iisraeli ja kus paljud on juudid.
Aga tahetakse ka meeldida araabia ameeriklastele,
kellest paljud, mõned võtmeosariikides, nagu Michigan,
väljendavad vastumeelsust Biden'i Iisraeli-poliitika vastu.
Seega arvan, et paljuski on see tingitud kahest: sisepoliitikast,
aga survestatakse ka kahe riigi lahenduse suunas.
Jah, poliitikas on palju tõmblemist.
Chris, kas see võib tugevdada Hamasi
ja põhjustada ramadaani ajal vägivalda Läänekaldal ja mujal?
Vägagi! Arvan, et kui jätad mulje, et kavatsed anda järgi
Hamasile, Hezbollah'le, mistahes islamiäärmusrühmale,
siis, nagu teada, vaid kasvab nende isu suurema vägivalla ja terrori järele.
Seega on mure, et nende meetmete ja poliitikate tõttu,
mis on mõeldud tooma rahu, võib vägivald hoopis kasvada,
eriti nii tundlikul ja heitlikul kuul nagu ramadaan.
Milles veel peitub kahe riigi lahenduse oht peale nende murede?
Ohte on palju, Brody, ja arvan, et eelkõige on vastuvõetamatu Hamas.
Iisrael ei nõustuks iial Hamasi kaasamisega kahe riigi lahendusse.
Teine küsimus oleks Palestiina Omavalitsus.
Kui vaadata Palestiina Omavalitsuse ajalugu,
siis ta alles hiljuti toetas Hamasi toimepandut 7. oktoobril.
Mõned liikmed Fatah'st - Palestiina Omavalitsuse poliitilisest parteist -
lausa osalesid selles.
Ja lõpuks, Brody, kui vaadata küsitlusi Läänekaldal,
siis suur enamus palestiinlasi toetas Hamasi toimepandut 7. oktoobril.
Seega pole märke,
et Bideni valitsuse poolt praegu soovitatud kahe riigi lahendus
tooks ikka sellise rahu, mida kõik soovivad.
Ilmselt on olulisem kui kunagi varem toetada Iisraeli.
Kas oskad öelda, miks on see oluline
ja kuidas saaksid kristlased palvetada praegu Iisraeli riigi eest?
Kindlasti paluge rahu Jeruusalemmale ja tarkust selle juhtidele.
Tuleb toetada Iisraeli, sest iisraellased ja juudid üle ilma
tunnevad end hüljatuna.
Nad vajavad kristlastest vendade ja õdede toetust
ja muidugi, nagu ütlesid, eestpalveid.
Chris Mitchell me Jeruusalemma büroost, täname tulemast!
Tänan, Brody!
Hoolimata USA survest ütlevad Iisraeli juhid,
et ei peatu, kuni Hamas on hävitatud.
Tuhanded kristlased ruttavad Iisraelile appi ta hädaajal.
Ühel juudiriigi toetajal on karme hoiatusi USA poliitikategijaile.
Paul Strand teatab.
USA vastuseisu kiuste
kavatseb Iisrael teostada sõjalise operatsiooni plaanid
Rafah', Hamasi viimase kantsi vastu Gazas.
Terroristidel pole Gazas asu.
Needki, kelle arust meid pidurdatakse, mõistavad pea, et jõuame kõikjale.
Hävitame Hamasi!
USA välisminister Antony Blinken
survestab Iisraeli muutma oma sõjasihte
ja seadma esikohale Gaza elanike elude kaitsmise.
Elanikkonna kaitse, rahvale vajaliku abi viimine -
see peab olema töö nr. 1.
Iisraeli armee sõnutsi loob ta humanitaarsaarekesi Gaza keskel,
kus palestiina põgenikud leiaksid varju.
Iisrael ja USA loovad ka uut merekoridori,
mis võimaldab tuua massiliselt abi otse merelt Gaza nälgivaile elanikele,
jättes ilma Hamasi ja kurjategijate jõugud,
mis röövisid palju maitsi toodud abist.
See koridor võimaldab jagada välja kuni 2 miljonit einet päevas.
Välismaise surve kasvades Iisraelile
on üheks ta suurimaiks toetajaiks evangelikaalid.
Mõne meelest on Iisraeli toetamine üks osa USA ülesandest.
Tony Perkins juhib evangeelset mõttekoda Washington'is.
Arvan, et USA tulevik on lahutamatu Iisraeli tulevikust.
Kui vaadata, kuhu Ameerika on jõudnud viimasel 60 aastal -
oleme kaugenenud Jumala Sõnast ja teedest -
siis küllap on ainus põhjus, miks Jumal on USA alles hoidnud,
meie toetus Iisraelile,
et oleme olnud kaitsevalliks sellele maale, millel seisame.
Kristlased osutavad toetust juudiriigile ka väga praktilisel moel.
Kuna paljud Iisraeli noored on kutsutud rindele,
tulevad Iisraeli pooldavad kristlased üle ilma koristama vilja
ja tegema muid töid, mille need noored pidid jätma.
On au teenida seda maad ja olla te juures,
nutta ja palvetada koos teiega.
Sõda võib pöörata Iisraeli vastu palju riike, aga mitte neid kristlasi!
Tean, et kogu maailm vihkab Iisraeli, aga mina ja me rühm tahame öelda,
et armastame Iisraeli ja oleme teie seljataga.
Seisan siin täie usuga Iisraeli Jumalasse.
Sõja tõttu on Iisraeli külastajate arv päevas langenud 15 000lt vaid 3000ni.
Ja tervelt poole neist moodustavad need usust ajendatud vabatahtlikud.
Paul Strand, CBNi Uudised, Jeruusalemm.
Järgnevalt, kümned tuhanded vajavad toitu, varju ja tröösti.
Need Vladimir Putini sõja eest pagenud kardavad naasta koju.
Näeme kristlasi, kes osutavad neile Kristuse armastust.
CBNi värskeim teos 'Kuidas uskuda tervendavalt'
Paljud teist, kristlastest, usuvad Jeesusesse, pattude andestamisse,
taevasse pääsemisse.
Ent uskuda saab veel mõndagi: et taevariik võib tulla sinu juurde,
et Jumala tahe võib sündida nagu taevas, nõnda ka maa peal.
Sillutage oma usuteed
väärt abimaterjaliga 'Kuidas uskuda tervendavalt',
mis sisaldab Gordon Robertson'i eksklusiivset videot.
Palu konkreetselt, ja Jumal vastab konkreetselt!
Gordon õpetab netis, kuidas paluda tervenemist!
Kui loed Jumala nimesid, mõistad sa Tema tõelist olemust.
Helistage täna, et saada töövihik oma usu tugevdamiseks.
Pane käsi peale, ja palume väga konkreetselt!
Kuulutan sulle täna, et Jumala riik tuleb su ligi!
Helistage numbril 1-800-700-7000!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime sidet popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame saadet. Kui Venemaa kahe aasta eest Ukrainasse tungis,
pages pea miljon ukrainlast väikesele Moldovamaale.
Enamik pagenuist on nüüd naasnud koju või asunud ümber teise riiki,
ent üle saja tuhande on jäänud.
CBNi George Thomas selgitab põhjusi Moldova pealinnast Chisinau'st.
Aprillis täitub Irõna Mišina'l kaks aastat pagemisest
Donetski piirkonnast Ukrainas.
Igatsen oma kodu, oma tööd. Poeg käis koolis, ema käis tööl.
Sestpeale on Irõna, tema ema, 15-aastane poeg ja pere kass
elanud selles ühe magamistoaga korteris Moldova pealinna lähistel.
Me ei saa praegu minna Donetski piirkonda sõja tõttu.
Seal on võimatu elada! Pole elektrit, pole vett!
Ja tal on mure ka mehe Daniili pärast,
kes on jäänud koju ja sõdib endiselt rindel.
Kohutav, kui me temalt sõna ei saa.
Ükskord ei saanud me suhelda terve nädala.
Kaks korda nädalas sõidab ta emaga tunde bussiga,
et ses kirikus pidada osadust teiste Ukraina naistega,
kes on kinni Moldovas ja kelle mehed samuti sõdivad kodumaa eest.
See on imeline aeg, tunnetame toetust.
Juba sellest rääkimine toob kananaha ihule.
Gruppi juhib Inna Tokartšuk Missioon Euraasiast, kristlikust ühingust,
mis teenib kolmeteist endise Nõukogude Liidu riiki ja Poolat.
Teenin inimesi, kes on näinud sõda, kaotanud kodud ja ehk ka lähedased
ning on viimased kaks aastat
olnud sunnitud elama erinevais riikides raskeis oludes.
Tokartšuk ütleb, et on rühmanõustamiste kaudu
aidanud vähemalt 10 000 inimest, enamasti naisi ja lapsi.
Iga meie koosolek algab osadusega ja lõpeb sõnumiga Jumala sõnast.
Mu eesmärk on rääkida, mida Piibel ütleb nende olukorra kohta.
Soovin, et nad õpiksid tundma Jeesust
ja seda, kuidas rakendada Tema tööd oma igapäevaellu.
Missioon Euraasia korraldab evangeelseid tegevusi
ka Moldovas elavaile Ukraina lastele.
Paljud, nt. Inna Ruptanova 5-a. poeg, peavad leidma uusi sõpru uuel maal.
Kõik ta sõbrad on laiali üle Ukraina ja kogu maailma.
Aga siin leiab ta täna õhtul uusi sõpru.
Seepärast ongi nii oluline käia sedalaadi üritustel.
Üle kahe aasta pärast sõja puhkemist Ukrainas
on Missioon Euraasia siin, naaberriigis Moldovas,
aidanud rohkem kui 60 000 Ukraina põgenikku,
nii kehaliselt, hingeliselt kui vaimulikult.
Aleksander Belev, kohalik Moldova pastor,
teenib ühtlasi Missioon Euraasia välimisjoni tegevjuhina.
Sõda möllab vähem kui 100 miili kaugusel,
ning Belev ütleb, et tema maa tunneb üha selle konflikti tagajärgi.
Palvetage meie eest, et meis säiliks soov teenida
ning et rahval oleks kaastunnet ja tahet anda enda omast teistele
ning täita pühakirja nõuet hoolitseda orbude, leskede ja rõhutute eest.
George räägib nüüd meiega otse Ukraina pealinnast Kiievist.
George, räägi meile Missioon Euraasia jätkuvast tööst Moldovas.
Nad teevad fantastilist tööd!
Tõepoolest, Brody, see on uskumatu,
kuna isegi pärast neid pikki sõjanädalaid ja -kuid
kannatab rahvas endiselt kõikjal ses piirkonnas,
mitte üksi Moldovas, vaid ka Poolas, Ungaris, Sloveenias, Slovakkias.
Missioon Euraasia aitab ikka neid, kes elavad väljaspool oma riiki.
Ja mõelgem, et paljud neist peredest on lahus, nende mehed on rindel.
Pealegi, kui sa siin Ukrainas oled 18- aastane või vanem,
ei tohi sa riigist lahkuda.
Pead võtma relva ja jätkama võitlust oma riigi kaitseks.
Nii mõtelge, millist stressi see neile peredele tekitab.
Seega Inna Tokartšuk'i ja Missioon Euraasia taolised
aitavad seal üha täita nii paljude ihu-, hinge- ja vaimuvajadusi.
George, peale ihuliste vajaduste on tohutu nõudmine Piiblite järele.
Mida Missioon Euraasia teeb, et rahuldada seda vajadust,
vajadust Piiblite järele peale toidu, vee ja peavarju?
Jah, mõelda vaid, see on tõeline ime,
et keset sõda, Brody, januneb rahvas Jumala sõna järele.
Miks? Sest nad otsivad rahu. Nad otsivad rahutunnet keset raskusi.
Ja nii püüab Missioon Euraasia aidata, trükkides üle miljoni Piibli,
Uue Testamendi - ka kohandatud lastepiibli -
ja toimetab need neile kohale.
Ja seejuures püüab tuua lootust,
anda inimestele meelerahu keset väga-väga raskeid aegu.
See on tõesti julgustav!
Me vaatajaile teadmiseks, et keset neid raskusi ja hädasid siin Ukrainas
läheb Jumala sõna välja, inimeste elud muutuvad.
Ja mõne nädala pärast saadan loo uskumatust ärkamisest,
mis toimub otse keset sõjamöllu siin Lõuna-Ukrainas.
George, see on imeline!
Oled palju rännanud, ja tulid just rindelt Hersonis.
Mis meeleolu seal praegu on?
Ilmselgelt asuvad nad vaid mõne miili kaugusel Vene vägedest.
Üliohtlikud olud, sest on tõsine mure, et venelased võivad taas tungida
sellesse Ukraina osasse, Lõuna-Ukrainasse.
Ainus, mis neid praegu takistab, Brody, on Dnipro jõgi.
Kui venelased taganesid, õhkisid nad suure silla selle kohal.
Sild on nüüd puruks, ja jõgi takistab neid seda Ukraina osa tagasi võtmast.
Ent heldeke, milline ärkamine käib siin otse keset sõjatsooni!
Teen selle loo Kristliku Maailma Uudistele mõne nädala pärast.
Uskumatu, et Isegi inimesed, kes konfliktitsoonis ei ela, tulevad sinna.
Miks? Sest nad tahavad käia kirikus!
Keegi ütles mulle, et tunneb kirikus palju suuremat (meele)rahu kui kodus,
ehkki kirikuhoone asub vähem kui miili kaugusel Vene vägedest.
George Thomas, palvetame sinu pärast!
Ole tugev ja julge! Täname töö eest, mida teed!
Pole tänu väärt, tänan teid!
Järgnevalt, moslemiriigis Indoneesias on peaaegu võimatu avada uut kirikut.
Näeme, kuidas üks kogudus ületas tõkked.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine. Armastuse tõotamine.
Orvu Väljavaade
Täna räägime, kuidas uskuda läbinisti,
jõudmaks niikaugele, et uskuda tervendavalt!
Võite saada kogumiku 'Kuidas uskuda tervendavalt'.
Võid tunda Jumala ligiolu, isegi vähihaiglas.
Tervendab Päästja, mitte inimene. Inimene on vaid abivahend.
Sinust voolavad elava vee jõed.
Saate ainukordse video, töövihiku ja erikoolituse.
Helistage või vaadake netist juba täna!
Jätkame saadet.
USA ja Lõuna-Korea pidasid sel kuul suuri ühisõppusi Korea poolsaarel
eesmärgiga tugevdada ühiseid kaitsevõimekusi
vastuseks Põhja-Korea ohtudele.
Jaanuaris katsetas Kim Jong Un tiib- ja ballistilisi rakette.
Ta loobus ka üritamast taasühinemist Lõuna-Koreaga
ja nimetas Souli Põhja vaenlaseks nr. 1.
Keset sõjaväe tugevdamist taotlevad kristlikud teenistused,
nt Rahu Koreale, vaimulikke lahendusi nende pingete leevendamiseks.
Eruohvitser dr. Moon Young Huh usub,
et lõpliku rahu toob palve ja evangeeliumi kuulutamine.
Meie Issand soovib, et evangeliseeriksime Põhja-Korea.
Peaksime palvetama selle pärast ja töötama selle nimel ühiselt,
siis võiksime näha Issanda tulevast tööd.
Põhja-Korea kirik on üks kõige karmimalt tagakiusatuid maailmas.
Indoneesias on aga rohkem moslemeid kui muudes riikides.
Kristlastel on pea võimatu ehitada kirikuhoonet,
sest enamus kogukondi seda lihtsalt ei luba.
Üks presbüteri kirik ei jätnud aga jonni.
Pärast 15-aastast vaidlust
teenivad nad täna Jumalat takistamatult oma kirikuhoones.
Lucille Talusan räägib loo.
Et see oleks viimane kord!
Kui mitte, siis valatakse kas meie või teie verd.
Olete valmis surema?
Selliseid vastasseise toimub Indoneesias tihti kohtades,
kus äärmusmoslemid kimbutavad kristlasi,
kes peavad pidama teenistusi tänavail,
kuna valitsus sulges nende kiriku.
Indoneesia on küll moslemienamusega riik,
ent tema põhiseadus tagab usuvabaduse.
Kuid ristiusu kirikuile
ei anta pahatihti luba avalikkuse vastuseisu tõttu.
Aastal 2006 sai Jasmiini Kristlik Kirik ehitusloa
Bogor'i linnavalitsuselt, ent kohalikud hakkasid peagi vastu,
väites, et kogudus võltsis nõuete täitmiseks allkirju.
Aastal 2008 tühistati ehitusluba ja pooleliolev hoone suleti rahvale.
Bogor'i linnapea Bima Arya Sugiarto sõnul
olid kohalikud häiritud, et tehakse justkui kristlikku misjonit
ning et kirikute arv moslemialadel kasvavat.
Kohalikud on näinud teatud massiüritusi, demonstratsioone,
mis häirisid ühiskondlikku kooskõla.
Kogudus oli sunnitud pidama teenistusi vabas õhus.
Pidasime teenistuse presidendipalee vastas,
ja rohkem kui aasta oma poolelioleva kiriku ees tänaval.
Meil polnud probleeme kohalikega,
ent väljastpoolt tulijad korraldasid meie vastu proteste,
mis häiris rahu ja korda kogukonnas.
Probleem lahendati viimaks aastal 2019,
mil linnapea Sugiarto pakkus kogudusele kolimist teise kohta.
Pärast 15-aastast võitlust valmis kaunis kirikuhoone,
milles kogudus saab vabalt teenistusi pidada.
Kohalike võimuesindajate ja kogudusejuhtide sõnul
pole see ainult pühamu, vaid ka märk,
et pluralism ja ususallivus on Indoneesias olemas.
Jasmiini koguduse õppetundideks on valmisolek pidada avatud dialoogi
ja juhtide pühendumus lahendada see probleem, mis ka ei tuleks.
Ja peame jääma ühtsuse ja mitmekesisuse põhimõtte juurde.
Pastor Darwin Darmawan, läbirääkimiskomitee liige,
ütleb, et tulemus on ime ja võit kõikidele.
Kodanikena peame järgima reegleid.
Põhiseadus lubab meil palvetada oma tõekspidamiste kohaselt,
ent teisalt peame klappima kokku ka kaasinimestega.
Bogor'i valitsus andis meile tasuta maa ja loa, mida on väga raske saada.
Usume, et Jumal saab kasutada igaüht tööriistana oma plaanide teostamiseks,
ja Ta teostab need isegi siis, kui see nõuab kaua aega.
Lucille Talusan, CBNi Uudised, Bogor, Indoneesia.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Täna räägime, kuidas uskuda läbinisti,
jõudmaks niikaugele, et uskuda tervendavalt.
Õpite oma usule vajalikku
sellest imelisest kogumikust 'Kuidas uskuda tervendavalt'.
Võid tunda Jumala ligiolu isegi vähihaiglas!
Saage osa neist hämmastavaist tervenemislugudest.
Teadsime 100%, et ses oli Jumala käsi.
Mõistan, et Ta on Jumal, kes suudab võimatut, et Talle pole miski võimatu!
Saate innustust oma eluks!
Sinu ihust voolavad elava vee jõed.
Tervendab Päästja, mitte inimene. Inimene on vaid abivahend.
Võite saada kogumiku 'Kuidas uskuda tervendavalt'.
Võid selle kindlasti saada! Jeesus tuli sinu pärast!
Saate ainukordse video, töövihiku ja erikoolituse,
kui hakkate CBNi partneriks.
Helistage või vaadake netist juba täna!
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Laadige alla CBNi Uudiste äpp!
Kõik uudised ühest kohast!
Teated uudistest!
Vaadake CBNi uudistekanalit otse!
CBN uudised, sest tõde loeb!
Hankige CBNi Uudiste äpp juba täna!
Lõpetuseks:
Üks Põhja-Carolina pastor oli armuline raskel hetkel,
mil üks juht kaotas kontrolli reka üle ja sõitis sisse tema kirikusse.
Iglesia nelipühikiriku pastor oli siis kodus, vaid mõne meetri kaugusel.
Ta ruttas kohale ja aitas oimetu juhi rekast välja.
Ehkki vaatepilt oli talle valus,
andestas ta juhile, kes oli äsja ta kirikuhoone lõhkunud.
Kõrvalkirik avas muserdatud kogudusele oma uksed.
See on loomulikult lugu lootusest, millega on hea tänulikult lõpetada.
Tänan vaatamast! Vaadake meid kindlasti ka tuleval nädalal!
Seniks õnne, Jumala õnnistust, kena nädalat!
Tõlge: Sulev Kivastik